Provincia Sinus Massachusettensium
Provincia Sinus Massachusettensium fuit colonia coronae in America Septentrionali sita, una ex tredecim primis Civitatum Foederatarum civitatibus. Diploma, die 7 Octobris 1691 a Gulielmo et Maria, coniunctis regnorum Angliae, Scotiae, Hiberniaeque monarchis concessum, primum die 14 Maii 1692 effectum habuit, Coloniam Sinus Massachusettensium, Coloniam Plimmutam, Coloniam Cenomannicam, Vinetum Martae, Nantucket, Novam Scotiam, et Novum Brunsvicum comprehendens. Hodierna Respublica Massachusettensis est rectus successor, Cenomannica est separata Civitatum Foederatarum civitas, ac Nova Scotia et Novum Brunsvicum sunt provinciae Canadenses.